Wısar diyen awkê Sağêr wışena

Wısar diyen, awkê Sağêr wışena (Wesar diyeno, away Sağêre wışena), jû deyray (lawıkay) Ozan Rençber Ezizia meşhura. Ena deyray eşqi ey ra tepeya hetê Avni Polati, Kerem Sevinçi, Mikail Aslani u Adem Karakoçi ra ki vaciyawa. 

 Wısar diyen, awkê Sağêr wışena 
Wısar diyen, awkê Sağêr wışena dılo dılo 
Kênek ha veri beri d’ pılasun şuena dılo dılo 
Herê wıllay tı mı vira nêşına dılo dılo 
nêşına dılo dılo nêşına wax dılo dılo 
Feqirê Çolig’ mı vira nêşına dılo dılo 
nêşına dılo dılo nêşına wax dılo dılo 

Umnun diyen, awkê Sağêr pêsena dılo dılo 
Tı qê çırê mı r’ mektub nênusena dılo dılo 
De mı ra vac, tı xuı r’ kumi ra tersena dılo dılo 
tersena dılo dılo tersena wax dılo dılo 

Paiz diyen, awkê Sayğêr zêdiyena dılo dılo 
Herê wıllay zerrê mı tuı ri ‘helyena dılo dılo 
Wıllay ‘Ez Komunist, kênek nıgena dılo dılo 
nıgena dılo dılo nıgena wax dılo dılo 

Tucar umên Wısfun, thuraq guretin, dılo dılo 
Werê mı pêor hela g’ ma lawık’ vatin dılo dılo 
Yo mı vatin, yo mı dıma yê vatin dılo dılo 
yê vatin dılo dılo yê vatin wax dılo dılo 
Yo yê vatin, yo yê dıma mı vatin dılo dılo 
mı vatin dılo dılo mı vatin wax dılo dılo 

Qıse u qeyde: Rençber Eziz

Kategoriye:Lawıki
Kategoriye:Rençber Eziz
Kategoriye:Deyirê Zazaki